
RAPORT DE SPECIALITATE A PROIECTULUI  DE  HOTĂRÂRE
privind darea în administrare a imobilului situat în Timișoara,  Bd. Republicii nr. 6,  pe o perioadă de 5 ani,  către Spitalul Clinic de Urgență pentru Copii ”Louis Țurcanu”




	Spitalul Clinic de Urgență pentru Copii „Louis Țurcanu” Timişoara este principalul furnizor de servicii medicale cu profil pediatric din zona de vest a României. Este un spital cu tradiție, înființat în anul 1903 şi are o activitate profesionala diversificată ce acoperă toată gama specialităților pediatrice.
	Spitalul Clinic de Urgență pentru Copii „Louis Țurcanu” Timişoara, se află în administrarea autorității publice locale a Municipiului Timișoara reprezentată prin Primarul Municipiului Timișoara, ca ordonator principal de credite, spitalul fiind ordonator terțiar de credite.
	 Prin adresa înregistrată cu nr. SC 2023-000023/03.01.2023, Spitalul Clinic  de Urgență pentru Copii ” Louis Țurcanu”, a solicitat atribuirea în administrare a imobilului situat în Timișoara, Bd. Republicii nr. 6, imobil aflat în prezent în stare avansată de degradare, în vederea reabilitării și refuncționalizări acestuia, fiind necesar pentru extinderea activității actului medical.
	Imobilul situat în Timişoara, Bd. Republicii nr. 6, se află în proprietatea Municipiului Timișoara, cu fişa mijlocului fix la Primăria Timişoara, având număr inventar 101286,01, respectiv valoarea de inventar 549.930,00 lei.
Imobilul  SAD   este   în   suprafață   totală  de  241,41  de   m.p, fiind situat la parterul   imobilului, cu intrare din curte înscris în Cartea Funciară nr. 415725-C1-U17 Timișoara, nr. top  1095/I,  este  în  proprietatea Municipiului  Timișoara și va fi utilizat pentru extinderea activităților medicale ale spitalului ( spitalizare de zi, punct recoltare analize, studenți și rezidenți).
Aşa cum rezultă din extrasul Procesului verbal al şedintei din 10.01.2023, solicitarea  de schimbare a sediului social a fost   analizată    în   ședința   Comisiei  de  analiză  a  spaţiilor  cu altă destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021,  comisia a hotărât  atribuirea în administrare a imobilului, pentru o perioadă de 5 ani, condiționată de depunerea dosarului pentru obținerea de fonduri europene în acest termen, imobilul fiind în stare avansată de degradare. De asemenea, este necesară obținerea unui certificat de urbanism pentru accesul secundar în imobil de Spitalul Clinic de Urgență pentru Copii ”Louis Țurcanu”. Compartimentul SAD va proceda la obținerea unei documentații de reapartamentare a imobilului și obținerea unui releveu al SAD-ului. 
	Spaţiul cu altă destinație SAD, din Timișoara, Bd. Republicii nr.6 a fost verificat prin următoarele adrese ale serviciilor de specialitate:
	- Adresa SC2023-000033/16.01.2023– a Biroului Clădiri Terenuri; 
	- Adresa SC2023-000033/20.01.2023– a Compartimentului Fond Funciar;	
	- Adresa  SC2023-000033/18.01.2023– a Serviciului Juridic;   
	Față de aceste aspecte, propunem atribuirea pe o perioadă de 5 ani, a imobilului situat în Timișoara, Bd. Republicii nr. 6, Ap. SAD.


         
	  Apreciem  că,  proiectul  de  hotărâre  privind darea în administrare  pe  o  perioadă   de 5  ani, a imobilului situat în Timișoara, Bd. Republicii nr. 6, Ap. SAD, către Spitalul Clinic de Urgență pentru Copii ”Louis Țurcanu” îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

